《西犯 送萼汀侄之官定边》
清代·叶绍本

风寒燕市，正蹇驴初跨。离亭外，柳丝成把。休疑诧。

算征轺西去，放眼关山，洪河泰华。豪情满怀倾泻。

斟别斝。铜章黄绶好。摇鞭去也。漫回头、青门紫闼。

莎厅下。尽称晴道雨，林表看山，松间结夏。纸尾斜行名押。

作者简介：叶绍本，字仁甫，号筠潭，归安人。嘉庆辛酉进士，改庶吉士，授编修，历官山西布政使，降鸿胪寺卿。有《白鹤山房诗钞》。